Judgment of the Court of First Instance (Fifth Chamber) of 27 November 2007.
Athanasios Pitsiorlas v Council of the European Union and European Central Bank.
Access to documents - Basle/Nyborg Agreement - Action for annulment - Challengeable acts - Statement of reasons - Plea of illegality - Decision 93/731/EC - Rules of Procedure of the European Central Bank - Action for damages - Non-contractual liability of the Community for the unlawful conduct of its organs - Damage - Causal link.
Joined cases T-3/00 and T-337/04.
Joined cases T-3/00 and T-337/04. (2007)
Language: Latvian

1999. gada 27. jūlijā prasītājs rakstveidā vērsās ECB, lai lūgtu atkārtoti izskatīt viņa pieteikumu, pamatojoties uz ECB reglamenta 23. panta 3. punktu, kurā ECB Padomei dažos īpašos gadījumos ir atļauts samazināt 30 gadu ilgo laika posmu, kurā saglabājas dokumenta konfidencialitāte. Prasītājs piebilda, ka viņa pētījuma priekšmetu noteikti var uzskatīt par “īpašu gadījumu”, kas ir minēts iepriekš minētajā pantā.
Ar 1999. gada 2. augusta vēstuli, kas prasītājam paziņota tā paša gada 8. augustā, Padomes ģenerālsekretariāts paziņoja prasītājam Padomes 1999. gada 30. jūlija lēmumu, kurā ir sniegta atbilde uz viņa atkārtoto pieteikumu, kas balstīts uz Lēmumu 93/731 (turpmāk tekstā — “Padomes lēmums”). Šis lēmums bija formulēts šādi:
“Padomes 1999. gada 30. jūlijā apstiprinātā atbilde uz Pitsiorlasa [Pitsiorlas] atkārtoto pieteikumu (1/99), kas Padomei tika nosūtīts ar 1999. gada 8. jūnija vēstuli, kura Padomes ģenerālsekretariātā reģistrēta 1999. gada 10. jūnijā atbilstoši Padomes Lēmuma 93/731/EK 7. panta 1. punktam [..], lai viņam ļautu piekļūt dokumentam:
Bāzeles un Nīborgas līgums (1987. gada septembris).
Pēc sīkas izpētes ir konstatēts, ka Jūsu pieteikumā minētais dokuments ir saistīts ar vadītāju komitejas “ziņojumu” par Monetārās sistēmas nostiprināšanu, ko vadītāju komiteja darīja zināmu [..] Nīborgā 1987. gada 8. septembrī.
Normas, kas attiecas uz Monetārās sistēmas administratīvo darbību, nekad nav bijušas Kopienu tiesību daļa; tādēļ Padomei nekad nav bijis jāpieņem lēmums šajā sakarā.
Tā kā šajā gadījumā pieprasīto dokumentu ir sagatavojuši centrālo banku vadītāji, lūdzam Jūs ar pieteikumu vērsties tieši pie centrālo banku vadītājiem vai ECB [..] saskaņā ar lēmuma 2. panta 2. punktu.”
1999. gada 8. novembrī ECB direktors, kas atbildīgs par attiecībām ar sabiedrību, nosūtīja prasītājam vēstuli, kuru viņš saņēma tā paša gada 13. novembrī, kas bija formulēta šādi:
“Mēs pateicamies par vēstuli, kurā Jūs lūdzāt ļaut piekļūt 1987. gada septembra “Bāzeles un Nīborgas” līgumam. Mēs atvainojamies par kavēšanos atbildes sniegšanā, kas notikusi tādēļ, ka Jūsu pieteikums tika saņemts vasarā, kad ECB Padomes sanāksmes nenotiek.
Saistībā ar Jūsu vēlēšanos ECB Padome izskatīja Jūsu īpašo pieteikumu par piekļuvi vadītāju komitejas arhīviem. Tā ņēma vērā, ka Bāzeles un Nīborgas līgums nav, tā teikt, vienots dokuments, kas sagatavots kā līgums starp pusēm, bet gan pastāv tikai kā ziņojumi un protokoli, ko sagatavojusi gan vadītāju komiteja, gan Monetārā komiteja. ECB Padome arī ir norādījusi, ka 1987. gada 18. septembrī tika izsūtīts ļoti detalizēts paziņojums presei šajā jautājumā un ka šis paziņojums Jums tika nosūtīts 1999. gada 6. jūlija vēstules pielikumā. Šajā paziņojumā ļoti sīki bija izklāstīti visi centrālo banku vadītāju vienošanās punkti. Izmaiņas, kas tika veiktas 1979. gada 13. marta līgumā par Monetāro sistēmu (skat. paziņojuma presei pēdējo punktu), tika ieviestas ar 1987. gada 10. novembra dokumentu, kura kopija ir pievienota šai vēstulei.
Pamatojoties uz šiem apsvērumiem, ECB Padome nolēma nedot piekļuvi vadītāju komitejas arhīviem.
Tā kā Jūsu rīcībā jau ir visa galvenā informācija par “Bāzeles un Nīborgas” līgumu, esmu pārliecināts, ka Jūs tomēr varēsiet veikt savu pētījumu un tas sniegs rezultātus.”

Legal relationship diagram (Graphviz):
digraph {
    rankdir=LR;
    node [shape=box];
    
  "prasītājs"[shape=doubleoctagon];
  "Padomes ģenerālsekretariāts"[shape=doubleoctagon];
  "ECB"[shape=doubleoctagon];
    
  "prasītājs"->"vēstule 27/07/1999";
  "vēstule 27/07/1999"->"ECB";
  "vēstule 27/07/1999"->"prasītājs rakstveidā vērsās ECB, lai lūgtu atkārtoti izskatīt viņa pieteikumu, pamatojoties uz ECB reglamenta 23. panta 3. punktu, kurā ECB Padomei dažos īpašos gadījumos ir atļauts samazināt 30 gadu ilgo laika posmu, kurā saglabājas dokumenta konfidencialitāte.."[dir=none];
  "ECB"->"vēstule 08/11/1999";
  "vēstule 08/11/1999"->"prasītājs";
  "vēstule 08/11/1999"->"ECB Padome nolēma nedot piekļuvi vadītāju komitejas arhīviem.."[dir=none];
  "Padomes ģenerālsekretariāts"->"vēstule 02/08/1999";
  "vēstule 02/08/1999"->"prasītājs";
  "vēstule 02/08/1999"->"Padomes 1999. gada 30. jūlija lēmumu, kurā ir sniegta atbilde uz viņa atkārtoto pieteikumu, kas balstīts uz Lēmumu 93/731. Lai viņam ļautu piekļūt dokumentam: Bāzeles un Nīborgas līgums (1987. gada septembris)."[dir=none];
}